laion/Wikipedia-Exotic huggingface dataset:
יוסף נויפלד

יוסף מוניו נויפלד (Joseph Munio Neufeld;‏ 16 בפברואר 1899 – 1 בספטמבר 1980) היה אדריכל עברי, מהבולטים בתקופת היישוב וממעצבי הסגנון הבינלאומי בארץ ישראל. משנות ה-40 התגורר בארצות הברית וכיהן כפרופסור לעיצוב אדריכלי באוניברסיטת ייל. נויפלד נולד בשנת 1899 במוׂנָסְטרִיץ' (אנ') שבגליציה, האימפריה האוסטרו-הונגרית, בן לירמיה, אגרונום, ואנה, מחנכת. לאחר לימודיו בבית ספר תיכון בווינה למד בבית הספר לאדריכלות באקדמיה לאמנויות היפות בווינה (Akademie der bildenden Künste Wien), ומשם עבר ללמוד ברומא. בשנת 1920 עלה ארצה, אך זמן מועט לאחר מכן חזר לאירופה על מנת לעבוד כאסיסטנט אצל האדריכל היהודי הנודע אריך מנדלסון בברלין ואצל האדריכל ברונו טאוט במוסקבה. ב-1932 שב נויפלד לארץ, וייסד את חוג הארכיטקטים, יחד עם ארכיטקטים עבריים נוספים ובהם זאב רכטר. בהמשך פתחו יחדיו משרד אדריכלים בתל אביב. נויפלד תכנן ובנה בתים פרטיים, בתי חולים, בתי ספר, שיכוני פועלים ומבנים בקיבוצים. המפורסם מהבניינים שתכנן הוא מרכז קופת חולים (לימים מרכז הקבלה לעם), שתוכנן בשנת 1937 כמבנה ציבורי בסגנונו של נויפלד, הסגנון הבינלאומי. בשנות ה-40 היגר נויפלד לארצות הברית, שם לימד באוניברסיטת ייל ועבד כארכיטקט. יוסף הוסיף לעבוד בארץ לסירוגין, עד פטירתו בניו יורק בשנת 1980. נויפלד תרם רבות לבנית תל אביב בסגנון הבינלאומי. עבודותיו היו בין אלה שהובילו להכתרת העיר כאתר מורשת עולמית. עבודותיו של נויפלד נפרסו על פני כל הארץ, ובהן: מרכז קופת חולים רחוב בילינסון פינת בן עמי, תל אביב בית החולים אסותא, ברחוב ז'בוטינסקי בתל אביב. בית קאן, בנהריה יריד המזרחי, תל אביב בית החולים הדסה עין כרם, ירושלים מוסד הילדים בקיבוץ משמר העמק מדיה וקבצים בנושא יוסף נויפלד בוויקישיתוף נועם דביר, פינוי-בינוי לבניינים היסטוריים לטובת פרויקט נדל"ן, באתר הארץ, 27 באוקטובר 2010 נועם דביר, אייקונים אדריכליים בסכנת הכחדה | לא יותר מ-300 לירות, באתר הארץ, 24 באוגוסט 2011 מיכאל יעקובסון, "הבית הגדול" המיתולוגי של משמר העמק הפך לבית משרדים וספרייה, באתר Xnet‏, 14 ביוני 2018
מדינות סודאן

סודאן מחולקת חלוקה מנהלית ל-18 מדינות (ولايات). החלוקה הנוכחית התגבשה לאחר שב-2011 הוכרזה עצמאות דרום סודאן. מדיה וקבצים בנושא מדינות סודאן בוויקישיתוף ערך זה הוא קצרמר בנושא סודאן. אתם מוזמנים לתרום לוויקיפדיה ולהרחיב אותו.
הלל צרי

הלל צרי (נולד ב-1966 בתל אביב) הוא צ'לן, מנצח ומלחין ישראלי. בילדותו למד לנגן בפסנתר אצל המורה חנה שלגי, אך פנה לנגינה על צ'לו. צרי היה תלמידו של הצ'לן עוזי ויזל באקדמיה למוזיקה ע"ש רובין בתל אביב ולאחר מכן השתלם אצל ברנרד גרינהאוס בקונסרבטוריון למוזיקה של ניו אינגלנד בבוסטון בארצות הברית. גרינהאוס השווה את כישרונו לזה של הצ'לן המפורסם עמנואל פויירמן. בשנת 1984 קיים צרי הופעת בכורה עם התזמורת הפילהרמונית הישראלית, בניצוחו של זובין מהטה. מאז 2016 משמש צרי כמנצחה של התזמורת הקאמרית של חיל החינוך והנוער. החל משנת 2006 מלמד צרי בבית הספר למוזיקה ע"ש בוכמן-מהטה באוניברסיטת תל אביב ומכהן שם כראש מחלקת כלי מיתר. הוא נמנה עם מייסדיה של החברה הישראלית לצ'לו ושל הסמינר הבינלאומי השנתי לצ'לו בישראל. הלל צרי לימד בכיתות אמן בארצות רבות בתבל - בהן סין, רוסיה וארצות אירופה, וניגן עם תזמורות כגון תזמורת ה-BBC הסקוטית, התזמורת הסימפונית של דיסלדורף, התזמורת הקאמרית של פילדלפיה, התזמורת הפילהרמונית של חבל הריין, התזמורת הסימפונית ירושלים והתזמורת הקאמרית הישראלית. צרי הופיע כסולן ברסיטלים וגם כמבצע מוזיקה קאמרית בשיתוף פעולה עם דייוויד סויר, מייקל טרי, פנינה זלצמן ואחרים. הוא חבר בשלישייה הישראלית יחד עם הפסנתרנית רוגלית ישי והכנר המייסד מנחם ברויאר, וכמו כן הוא חבר במועדון הישראלי למוזיקה קאמרית וחבר בסגל המורים בקשת אילון. צרי הלחין קונצ'רטו לצ'לו ולכלי קשת, שלישיית כלי קשת, מחרוזת שירי לדינו לכלי קשת, "כרמל" - לקול ולאנסמבל קאמרי וכתב עיבוד וירטואוזי לנושאים מהאופרה "כרמן" מאת ביזה - כרמניאנה - סוויטה בריליאנט. בשנת 2023 ניגן בארפג'ונה את סונאטת ארפג'ונה במסגרת השוברטיאדה הישראלית של אותה השנה שהתקיים בתל אביב ובראשון לציון. הלל צרי הוא בנו של צבי צרי, מחנך מוזיקלי וכותב ספרים בתחום המוזיקה. אחיו התאום של הלל, ניתאי צרי, הוא הכנר הראשי של תזמורת סימפונט רעננה. אחותם, רות צרי, היא פסנתרנית ובעבר נגנית קלרינט, ואחות נוספת, כרמית צרי, היא כנרת. הפרס הראשון בתחרות הפסטיבל מריה קנאלס בברצלונה, ב-1986 פרס ג'קסון בטנגלווד, ב-1988 פרס בתחרות ויטקר בסנט לואיס בשנת 1989 פרס דיטייה בתחרות רוסטרופוביץ' בפריז בשנת 1990 פרס סטרדיווארי בקרמונה בשנת 1991 פרס התחרות הבינלאומית לביצוע מוזיקלי CIEM בז'נבה פרס ע"ש עדן פרטוש מדיה וקבצים בנושא הלל צרי בוויקישיתוף אתר האינטרנט הרשמי של הלל צרי הלל צרי, באתר AllMusic (באנגלית) הלל צרי, באתר MusicBrainz (באנגלית) הספרים שכתב צבי צרי, באתר סימניה הטלוויזיה החינוכית, אינטרמצו עם אריק - תן לי לה, באתר יוטיוב, אריה ורדי מארח את הלל, ניתאי ורות צרי, ‏9 ביוני 2013
המנון איי בהאמה

המשיכי לצעוד, ארץ הבהאמה (באנגלית March On, Bahamaland) הוא ההמנון הלאומי של איי בהאמה. ההמנון הולחן על ידי טימותי גיבסון ואומץ רשמית בשנת 1973. דגל איי הבהאמה סמל איי הבהאמה מדיה וקבצים בנושא המנון איי בהאמה בוויקישיתוף מידע על היצירה "המנון איי בהאמה" באתר מיוזיק בריינז המנון איי הבהאמה באתר הממשלה של איי הבהאמה (באנגלית)
דהאן

דהאן, דהן או בן-דהן או אדאהן (בצרפתית: dahan) הם גרסאות לאותו שם משפחה הנפוץ בעיקר בקרב יהודים יוצאי מרוקו. "דהאן" היא מילה ערבית (دهّان) שפירושה "צבע" או "צייר", וכן "סוחר שמנים". השם מתועד בספרד כבר במאה ה-13, לפני גירוש ספרד, בכתר אראגון. לאחר הגירוש נפוץ בעיקר בצפון אפריקה, אם כי גרסאות אחרות של שם זה נפוצו גם בקהילות ספרדיות באירופה. מקור השם עשוי גם להיות קשור לשם "תחן" המוזכר בתנ"ך כבנו של תלח, מבני אפרים, או למילה הארמית "דנן" שפירושה "ידוע" או "מפורסם". בשנת 2017 תשע"ז היה "דהן" שם המשפחה השישי הכי נפוץ בישראל (אחרי כהן, לוי, מזרחי, פרץ וביטון). האם התכוונתם ל... אריה דהן – תת-אלוף במילואים בצה"ל, בתפקידו האחרון שירת כקצין שלישות ראשי איתן דהן – קצין בדרגת תת-אלוף במילואים כיהן כמבקר מערכת הביטחון וחבר המטה הכללי של צה"ל אברהם 'אבי' דהן – קצין צה"ל במילואים בדרגת אלוף-משנה, המשמש ראש מחלקת כושר קרבי בזרוע היבשה אליעזר דהן – משורר ישראלי, נודע בשם העט "ד-אליר" בלאנש בן-דהאן – סופרת ומשוררת יהודיה–אלג'יראית–צרפתייה אלי בן-דהן – רב ופוליטיקאי ישראלי, לשעבר חבר הכנסת, ניהל את לשכת הרב מרדכי אליהו הראשון לציון והרב הראשי לישראל, בין השנים התשמ"ג-התשמ"ז (1983–1987) אורי דהן – כדורגלן אלון דהן – שחקן ישראלי גלית דהן קרליבך – סופרת ופובליציסטית ישראלית, כלת פרס אקו"ם דודו דהאן – סוכן שחקני כדורגל דוד דהן – תסריטאי ויוצר טלוויזיה ישראלי הנרייט דהאן כלב – ראש החטיבה ללימודי מגדר באוניברסיטת בן-גוריון בנגב חנניה דהן – פעיל ציוני, סופר וחוקר יהדות מרוקו, ובפרט הפולקלור, השירה והאמנות, יו"ר ועד הקהילה בעיר סלא במרוקו יוסי (יוסף) דהאן – פעיל חברתי סוציאל-דמוקרט בעל דוקטורט בפילוסופיה יעקב דהאן – ראש ישיבה מרוקאי במאה ה-20 יעקב ישראל דה האן – משפטן, עיתונאי, משורר וסופר בשפה ההולנדית, יהודי יליד הולנד, פעיל ציוני שהתחרד בארץ ישראל ופעל בהמשך נגד קיומה של התנועה הציונית, נחשב כקרבן רצח הפוליטי הראשון בארץ ישראל בזמן המודרני, נחשב למקורבו יד ימינו אהובו ואיש סוד להרב יוסף חיים זוננפלד ראב"ד העדה החרדית ירושלים משה בן יעקב דהאן – רב ומשורר גדול מיהדות צפון אפריקה בהרי האטלס מחבר הפיוטים סוכה ולולב ל'עם סגולה', מבורך שבת, תורה ההדורה מאיר דהאן – פסל, צייר ומשורר ישראלי מומי דהן – פרופסור לכלכלה באוניברסיטה העברית מישאל דהאן – רבה הראשי של באר שבע במשך יובל שנים נסים דהן – לשעבר חבר הכנסת מטעם ש"ס ושר הבריאות רגב דהן – זמר, מלחין, כותב, ומעבד מוזיקלי שגיב דהן – קצין ישראלי שלומי דהאן – כדורגלן עבר ישראלי שמעון דהאן – ראש עיריית טבריה השני מקור השם דהן, באתר "אנו – מוזיאון העם היהודי" אמיר אלון, למ"ס: אלה שמות המשפחה הנפוצים בישראל, באתר ynet, 4 בפברואר 2019
ג'ורדן פליגל

ג'ורדן פליגל (אנגלית: Jordan Fliegel; נולד ב-20 ביולי 1986 בקיימברידג', מסצ'וסטס) הוא כדורסלן עבר ישראלי-אמריקאי ששיחק בעמדות הפאוור פורוורד וסנטר ומתנשא לגובה של 1.98 מטר. הוא נכד של כדורסלן עבר אמריקאי ברני פליגל. פליגל הצטרף אל קבוצת הכדורסל של אוניברסיטת בוודואין והחל לשחק במדיה בליגת הדיוויז'ן השלישי של ליגת המכללות. פליגל נכנס ל-30 הקלעים הגדולים במכללה הקטנה בכל הזמנים, בעונתו השלישית. פליגל רשם ממוצעים גבוהים באותה עונה: 13.6 נקודות, 5.5 כדורים חוזרים ו-2.2 חסימות בכ-23 דקות משחק בממוצע. בסיום עונתו השלישית, עזב את המכללה וחתם במועדון הכדורסל הישראלי הפועל ירושלים, ולא הרבה לשחק במדיו. מספר ימים לאחר נחיתתו בישראל, קיבל אזרחות ישראלית מתוקף היותו יהודי. בעונת 2009/2010 חתם פליגל במדי הפועל כפר סבא מהליגה הלאומית, שבה שיחק כשנתיים, ולאחריהן פרש מכדורסל. לאחר סיום הקריירה, ג'ורדן פליגל סיים תואר שני באוניברסיטת תל אביב ופתח חברה פרטית שעוסקת בייעוץ בתחום הספורט וממוקמת בבוסטון. גלעד פולדש, ‏ג'ורדן פליגל חתם בהפועל ירושלים, באתר ONE‏, 25 בספטמבר 2008 נתונים על קריירה של ג'ורדן פליגל נתונים מאתר הליגה ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
תור

האם התכוונתם ל... שורת ממתינים לקבלת שירות: תור (סדר) – תור של ממתינים לקבלת שירות תורת התורים – תחום מתמטי החוקר תהליכים אקראיים ומבנה של תורים תור (מבנה נתונים) – מבנה נתונים תור (עוף) – עוף ממשפחת היונאים תור (אל) – אל הרעם במיתולוגיה הנורדית, ובנו של האל אודין; על-שמו קרויים: תור - דמות בסדרת המדע הבדיוני סטארגייט SG-1 הנקרא על שמו של האל תור תור (קומיקס) – גיבור על של חברת מארוול קומיקס המבוסס על האל הנורדי תור (סרט) – סרט קולנוע אמריקאי משנת 2011 המבוסס על דמות גיבור העל של מארוול קומיקס וחלק מ"היקום הקולנועי של מארוול". תור: העולם האפל – סרט המשך משנת 2013. תור: ראגנארוק – סרט המשך משנת 2017. תור (היקום הקולנועי של מארוול) – דמות בדיונית מהיקום הקולנועי של מארוול. תור (משגר) – טיל בליסטי ומשגר אמריקאי הנקרא ע"ש האל הנורדי תור (סדרת טילים) – סדרת טילים ומשגרים אמריקאית תור (זמן) – יחידת זמן גאולוגית TOR (אנזים) – אנזים וגן האחראי בין השאר גם להזדקנות 9K330 טור – מערכת נשק נ"מ רוסית Tor – רשת לגלישה אנונימית באינטרנט (The Onion Router) הר ת'ור (נונאווט) – הר באי באפין, נונאווט, קנדה הר ת'ור (אנטארקטיקה) – הר ברכס אסגארד בארץ ויקטוריה שבאנטארקטיקה אישים: סיני תור – זמר, מלחין וכותב שירים ישראלי עקיבא תור – דיפלומט ישראלי טור
בד"ץ

בד"ץ (ראשי תיבות: בית דין צדק) הוא הרכב של דיינים מוסמכים שעורכים משפטים לפי המשפט העברי וכן מכריעים בשאלות שנוגעות להלכה היהודית. חלק מבתי הדין הם בתי דין לענייני ממון בלבד. למעשה, ברוב הקהילות היהודיות מאז ומעולם מונה בית דין שבראשו עמד לעיתים קרובות רב העיר, ומכאן הכינוי ראב"ד - רב ואב בית דין. בקהילות חרדיות שונות כיום מכהנים שלושה דיינים כבד"ץ עצמאי מקומי. מונח זה נמצא כיום גם בשימוש מושאל בשמותיהם של גופי כשרות מסחריים בישראל. בד"ץ אינו בית דין רבני לפי חוקי מדינת ישראל, ומבחינת החוק הישראלי הוא יונק את סמכותו לשפוט רק מהסכמתם של בעלי הדין המתייצבים לפניו. לאחר שבעלי הדין חותמים על שטר בוררות בפני בית הדין, פסק הדין ניתן לאכיפה לפי הנוהל הקבוע בחוק הבוררות תשכ"ח-1968. בד"צים מסוימים, כגון זה של העדה החרדית, אינם מכירים בסמכות מדינת ישראל, ופסקי הדין אינם בעלי תוקף משפטי אלא הלכתי בלבד. בתי דין צדק נודעים היום בישראל הם: בית הדין של העדה החרדית. בית דין צדק בני ברק בראשות הרב נסים קרליץ. בית דין זה מפורסם, אך אינו מחזיק במערכת כשרות מזון. בית הדין "יורה דעה" בראשות הרב שלמה מחפוד. בית הדין שארית ישראל, הוקם ביוזמת הרב שך ועמד בראשו הרב חיים שאול קרליץ. בית הדין של אגודת ישראל. בד"ץ "בית יוסף" בנשיאות רבי עובדיה יוסף עד לפטירתו ובראשות בנו רבי משה יוסף. הבד"ץ קשור למפלגת ש"ס, אך אין ביניהם קשר עסקי בית הדין מחזיקי הדת של חסידות בעלז. בית הדין "חוג חתם סופר" בני ברק. בית הדין "חוג חתם סופר" פתח תקווה. בית דין רבני חב"ד. כמעט כל בתי הדין שהוזכרו מפורסמים גם בגלל מערכות הכשרות שתחת פיקוחם. יוצא מכלל זה בית הדין של הרב נסים קרליץ, אחד הבולטים בישראל, שאין לו מערכת כשרות. בד"ץ בית יוסף טולי פירקש, ועדת האתיקה: לא הוכח קשר בין ש"ס לבד"צ בית יוסף, 25 בנובמבר 2009, באתר דתילי
אליפות אירופה בכדורסל 1951

אליפות אירופה בכדורסל 1951, הידועה גם בשם יורובאסקט 1951, היא האליפות השביעית שנערכה על ידי פיב"א אירופה. מספר שיא של 18 נבחרות הוזמן להשתתף בטורניר, אולם נבחרת רומניה פרשה לאחר שנקבע לוח הזמנים של הטורניר והותירה את האליפות עם 17 נבחרות. באליפות זו השתתפו לראשונה נבחרות דנמרק, פורטוגל וסקוטלנד. הטורניר נערך בצרפת, שסיימה במקום השני באליפות אירופה בכדורסל 1949 אחרי מארחת האליפות מצרים. 72 משחקים נערכו במהלך הטורניר, כולל שלושה ניצחונות טכניים על רומניה שפרשה. ברית המועצות צ'כוסלובקיה צרפת בולגריה איטליה טורקיה בלגיה יוון 1828 יוון פינלנד הולנד אוסטריה גרמניה המערבית שווייץ דנמרק פורטוגל סקוטלנד לוקסמבורג רומניה (פרשה) בשלב המוקדם חולקו 18 הנבחרות לארבעה בתים: שניים בני חמש נבחרות ושניים בני ארבע נבחרות. עם זאת, עקב פרישתה של רומניה קטן מספר הנבחרות בבית ג' לשלוש במקום ארבע. כל נבחרת התמודדה פעם אחת מול כל נבחרת אחרת בבית. שתי הראשונות מכל בית העפילו לשלב רבע הגמר, ואילו שבע הנבחרות במקומות השלישי והרביעי העפילו למשחקי הדירוג על מקומות 9–16. שתי הנבחרות שסיימו במקום החמישי בבתים שלהן התמודדו במשחק נוסף ביניהן על ההעפלה למשחקי הדירוג. בשלב רבע הגמר חולקו שמונה הנבחרות לשני בתים בני ארבע נבחרות על אחד. כל נבחרת התמודדה פעם אחת מול כל נבחרת אחרת בבית, כאשר שתי הראשונות מכל בית העפילו לחצי הגמר ושתי האחרונות השתתפו במשחקי הדירוג של מקומות 5–8. חלוקה דומה לבתים נערכה בקרב הקבוצות המתמודדות על מקומות 9–16, כאשר שתי הראשונות מכל בית העפילו למשחקי הדירוג 9–12 ושתי האחרונות התמודדו על מקומות 13–16. רומניה פרשה מהתחרות, ולכן ספגה הפסד טכני 0–2 בכל משחקיה. נתונים מפורטים באתר פיב"א אירופה
הוועדה הקוריאנית לטכנולוגיית חלל

הוועדה הקוריאנית לטכנולוגיית חלל (בקוריאנית: 조선우주공간기술위원회; באנגלית: Korean Committee of Space Technology בראשי תיבות: KCST) הייתה גוף ממשלתי של קוריאה הצפונית, ששימשה כסוכנות החלל הלאומית של מדינה זו. החומר שפורסם אודות סוכנות חלל זו מצומצם ביותר, ואפילו תאריך כינונה אינו ידוע ומוערך לשנות השמונים של המאה העשרים. תפקידי הוועדה כוללים את פיתוח תחום החלל בקוריאה הצפונית, פיתוח לוויינים ומשגרים. כמו כן מצוי גוף זה בקשרים עם הקהילה הבינלאומית ובמיוחד עם גופי האו"ם הקשורים בחקר החלל. המשגר טייפודונג-2, כפי שהוא ידוע מחוץ לקוריאה הצפונית, שימש לניסיון הראשון של מדינה זו להציב בחלל לוויין. לקראת שיגור הלוויין, הודיעו גורמים רשמיים בקוריאה הצפונית כי משגר הלוויינים שישגר את הלוויין החדש נקרא אונחה (Unha, "גלקסיה"). משגר לוויינים זה גדול בהרבה מהטייפודונג. ניסוי שיגור ראשון נערך בתאריך 5 באפריל 2009. לוויין ניסיוני קטן בשם קוואנגמיונגסונג (Kwangmyŏngsŏng, "כוכב זוהר") שוגר לחלל בשנת 1998, על ידי משגר לוויינים המכונה מחוץ לקוריאה הצפונית בשם טייפודונג-2. הלוויין לא הצליח להיכנס למסלול סביב כדור הארץ. לוויין שני בשם קוואנגמיונגסונג 2 שוגר לחלל ב-5 באפריל 2009, אולם עקב תקלה בשלב השלישי של המשגר הוא כשל מלהיכנס למסלול הקפה סביב כדור הארץ. קוואנגמיונגסונג 3 הוצג לתקשורת הבינלאומית ב-8 באפריל 2012 אך שיגורו לחלל כשל באפריל 2012. לוויין חלופי הנקרא קוואנגמיונגסונג 3(2) שוגר בהצלחה ב-12.12.12 קוואנגמיונגסונג 4, לוויין תצפית, שוגר בהצלחה ב-7 בפברואר 2016 בשנת 2013 הוחלפה הוועדה בסוכנות חדשה: המינהל הלאומי לפיתוח האוויר והחלל. קוריאה הצפונית חוגגת את שיגור הלוויין, אתר nrg, 12 דצמבר 2012 צפון קוריאה משגרת טיל בליסטי ארוך טווח למרות הזהרות אתר BBC.com מתאריך 7 בפברואר 2016
קלמארי

קלמארי (מאיטלקית: Calamari; בצורת היחיד: קלמארוֹ) הוא שם כללי למאכלים העשויים מדיונון. מאכל קלמארי נפוץ סביב הים התיכון הוא טבעות קלמארי מטוגנות: בטן הדיונון נפרסת לרצועות בצורת טבעות, ואלו מצופות בלילה ומטוגנות בטיגון עמוק ומוגשות עם מלח ולימון. במטבח הצרפתי הקלמארי הוא אחד המרכיבים של מרק הבויאבז. באמריקה הצפונית מוגש במסעדות המתמחות במאכלי ים, במסעדות איטלקיות ויווניות, ולעיתים כחטיף בברים. בישראל הקלאמרי מצוי אך אינו נפוץ כמו בארצות אחרות השוכנות לחופי הים התיכון, מפני שאינו כשר. מדיה וקבצים בנושא קלמארי בוויקישיתוף גיל ססובר, החלה עונת הקלמארי, אז מה עושים איתו?, באתר הארץ, 19 בנובמבר 2015 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
משכנות רות דניאל

משכנות רות דניאל הוא בניין בשדרות ירושלים בכיכר עיריית יפו, הניצב בצומת בו הן נפגשות עם דרך בן צבי. המבנה משמש כאחד המוסדות של היהדות הרפורמית בישראל. משכנות רות דניאל הוקמו בשיתוף פעולה של משפחת דניאל, המרכז ליהדות מתקדמת "בית דניאל" בתל אביב, קרן תל אביב לפיתוח ואיגוד אכסניות הנוער. הוא מופעל על ידי "בית דניאל" ומשמש כמרכז קהילתי המתמקד בתרבות ובחינוך לפלורליזם דתי, לדמוקרטיה ולסובלנות. המרכז מקיים קורסים בתחומים מגוונים ואירועים שונים, ובהם הופעות מוזיקה, ערבי יצירה קהילתיים וקבלת שבת מדי יום שישי. במקום פועל מרכז סיורים בתל אביב וביפו, המציע סיורי היכרות עם העיר וסיורי עומק ברוח היהדות הפלורליסטית. בבית מתארחים אלפי בני נוער, בעיקר מהתפוצות, חניכי תוכניות תגלית ומסע ורבים מהם משתתפים בתוכניות חינוך וזהות יהודית שמקיים המרכז. המרכז פועל בבנין ייחודי הפונה אל רחבה ואל "המזרקה" ההיסטורית בצומת שדרות ירושלים ודרך בן צבי. וכך נכתב אודות התפיסה האדריכלית של הבניין: "הארכיטקטורה של המבנה שואבת את השראתה מן השפה האדריכלית של יפו העתיקה תוך שהיא מעניקה לה עיבוד עדכני. בדרך זו המבנה נותן ביטוי הולם לכוונותיה הרוחניות של התנועה ליהדות מתקדמת בישראל שעיקרן הוקרה וכבוד של מסורת העבר תוך שילובה במסגרת החיים בת זמננו." מגג המבנה נשקף נוף פנורמי של תל אביב ויפו. בשלוש קומותיו העליונות פועל בית הארחה ובו 63 חדרי אירוח, 6 כיתות לימוד, חדר אוכל וקפיטריה. משנת 1952 ועד הקמת הלונה פארק תל אביב, על השטח בו הוקם הבניין היה משכנו של הלונה פארק הראשון של העיר תל אביב-יפו, "לונה פארק יפו". משכנות רות דניאל באתר מרכז דניאל ליהדות מתקדמת משכנות רות דניאל באתר אכסניות נוער ובתי הארחה בישראל משכנות רות דניאל באתר wiki-tlv(הקישור אינו פעיל) אתר בית דניאל
בית בולאך

בית בולאך (בגרמנית: Haus Bulach) הוא מבנה היסטורי הממוקם במושבת הטמפלרים וילהלמה (היום בני עטרות). המבנה הוא ממבניה הראשונים של המושבה וילהלמה. הוא הוקם בשנות ה-20 של המאה ה-20 לאחר מלחמת העולם הראשונה על ידי בני משפחת בולאך, ממקימי וילהלמה. המבנה הוקם במרכז המושבה, סמוך לכנסייה (Gemeindehaus) ולמבנה הדואר והמחלבה. עם הקמתו היה המבנה מוקף גדר אבן, אשר נהרסה לאחר 1948. לאחר קום המדינה המבנה היה בשימוש כבית המועצה האזורית חבל מודיעין ותפקד בשימוש זה עד שנת 1994. אחר כך ננטש והוזנח. בשנת 2008 יזם מושב בני עטרות שיפוץ במבנה. השיפוץ הושלם במרץ 2009, וכיום המבנה משמש כבית משרדים של חברת גולדרט קונסלטינג. המבנה אינו מוכרז כבניין לשימור. קירות המבנה עשויות לבני כורכר אשר נחצבו במחצבה בצפון המושבה סמוך לבית הקברות הטמפלרי כשביניהן טיט. המבנה בעל שלוש קומות, כשקומת המרתף נמצאת במחציתה מעל פני הקרקע. בחזית המבנה מרפסת תלויה המוחזקת על ידי שתי קורות ברזל עם פרזול אומנותי (וזאת בניגוד למבנה בית הספר בו המרפסת מוחזקת על ידי קורות אבן בעלות עיטורי צלב). חלונות המבנה בעלי קשתות טמפלריות אופייניות ובעלי מסגרת שטוחה. החלונות בעלי "מנטשלאך", מחזיקי תריסים בדמות אנושית, אשר הוסרו במהלך שיפוץ המבנה. מרתף המבנה הוא בעל שלושה חללים, כשהחלל המרכזי וחלקו של החלל הדרום-מערבי הם בעלי תקרה עם משטח גלי. שאר החלל בעל תקרת עץ אופיינית. חדרי המבנה עוטרו ציורי קיר אופייניים. חדר האוכל היה מעוטר במלואו (ציור דמוי "שטיח") אולם עיטורים אלו נמחקו עם שיפוץ המבנה. במהלך השיפוץ שוחזרו ציורי הקיר בחלל הכניסה לבית. בית בולאך לפני שיפוצו, 2008 שחזור צבעי הקיר במבנה (במרובע ניתן לראות את צבעי הקיר המקוריים) הצעה לשימור המבנה (הצעה זו לא בוצעה בסופו של דבר) ynet, הכל נשאר במשפחה: מבתי הטמפלרים לארץ המגף, באתר ynet, 16 במאי 2011
מחנה דלהי

מחנה דלהי (באנגלית: Delhi Cantonment, בקיצור מקובל Delhi Cantt) הוא אחד משלוש הערים המרכיבות את טריטוריית הבירה הלאומית דלהי. אוכלוסיית העיר במפקד 2001 הוערכה ב-124,452 נפש. המחנה נוסד על ידי צבא הודו ומשמש אותו עד היום. במחנה שוכנים מפקדת ומטה אזור דלהי, אחד מבתי הספר לקצינים, בתי ספר לילדי כוחות הביטחון ומכונים שונים הקשורים למשרד ההגנה ההודי. אחת מתחנות הרכבת המרכזיות של הרכבת ההודית, תחנת Delhi Cantt, ממוקמת ליד פתח המחנה, המחנה מקושר לשאר חלקי דלהי באמצעות רכבת תחתית, שירותי אוטובוסים, ריקשות ומוניות. יש תחבורה ציבורית סדירה אל ומשדה התעופה של דלהי, המרוחק מהמחנה כ-5 ק"מ. מתוצאות מפקד האוכלוסין של שנת 2001 הסתבר כי 61% מתושבי המחנה וסביבתו הם גברים, אחוז יודעי קרוא וכתוב הוא 77% (בהשוואה ל-59.5% של כלל הודו) ורק 12% מתושבי המחנה מתחת לגיל 6. מדיה וקבצים בנושא מחנה דלהי בוויקישיתוף אתר האינטרנט הרשמי של מחנה דלהי ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
לוקיוס פוסטומיוס מגלוס (קונסול 262 לפנה"ס)

לוקיוס פוסטומיוס מגלוס (Lucius Postumius Megellus) היה מצביא ומדינאי רומי שנטל חלק במלחמה הפונית הראשונה. אביו, לוקיוס פוסטומיוס מגלוס, היה קונסול שלוש פעמים. מגלוס הבן נבחר לקונסולאט בשנת 262 לפנה"ס, בשנה השלישית למלחמה הפונית הראשונה. יחד עם עמיתו למשרה פיקד על חילות רומא בסיקיליה, ועסק עד סוף שנת כהונתו בהמשך המצור על אקרגס (אגריגנטום). הוא נבחר לקנסור ב-253 לפנה"ס ובאותה שנה מת. ערך זה כולל קטעים מתורגמים מהחיבור Smith, W. (editor), Dictionary of Greek and Roman Biography and Mythology, 1867 הנמצא כיום ברשות הציבור. מהדורה דיגיטלית בתוך האתר: Perseus. Polybius, 1.17-20; Zonaras, 8.10 .
מחוזות חוף השנהב

מבחינה מנהלית מחולקת חוף השנהב ל-14 מחוזות (région), אשר מחולקים לנפות. מדיה וקבצים בנושא מחוזות חוף השנהב בוויקישיתוף ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
Number 1's

#1's (בעברית: שירי מקום ראשון) הוא שם אלבום האוסף הראשון של הזמרת האמריקאית מריה קארי, המאגד בתוכו את כל להיטי המקום-הראשון בארצות הברית שאותם השיגה במשך העשור הראשון לעבודתה. לאחר גירושיה מיו"ר חברת התקליטים ובעלה, טומי מוטולה, הוחלט להוציא למורת רוחה, אלבום שיאגד את כל הסינגלים שלה שהצליחו להגיע למקום הראשון במצעד האמריקאי ומספר רצועות חדשות שטרם שוחררו, וזאת בשל עבודתה באותה עת על סרט בכיכובה, שכידוע יהיה Glitter, שישוחרר בשנת 2001. לטענתה של קארי, היא אינה מחשיבה את האלבום כ"אלבום הלהיטים הגדולים" שלה, מכיוון ש"השירים המועדפים" עליה לא זכו להיכנס אליו, למעט "Whenever You Call". לכן על פי בקשתה, האלבום אינו כונה "אלבום הלהיטים הגדולים" כפי שהיה מתבקש ממנו להיות. עניין הוצאת הסינגלים והדיון סביב השירים שמתאימים יותר לרדיו, היה מאז ומתמיד נתון לוויכוח בין קארי למוטולה. היא רצתה ששירים מסוימים מאלבומיה הקודמים, כמו "Underneath The Stars", מ- Daydream, יצאו כסינגל אך מוטולה התנגד. בראיון שהעניקה למגזין "ווייב" סביב הוצאת האלבום, היא אמרה: "הגבלות בזמן הן אלו שמנעו ממני להוציא שירים מסוימים כסינגלים. עבורי זה היה כמו "כנסי לסטודיו! הקליטי יותר! שירי! שירי!"". "Sweetheart" "When You Believe" "Whenever You Call" "My All" "Honey" "Always Be My Baby" "One Sweet Day" "Fantasy" (רמיקס) "Hero" "Dreamlover" "I'll Be There" "Emotions" "I Don't Wanna Cry" (מופיע במהדורה האמריקאית בלבד) "Someday" "Love Takes Time" "Vision of Love" "I Still Believe" "Without You" (מופיע במהדורות הבינלאומיות של האלבום) "Do You Know Where You're Going To?" (מופיע במהדורות הבינלאומיות של האלבום) "All I Want for Christmas Is You" (רצועת בונוס ליפן בלבד) השירים החדשים שהוכנסו לאלבום, למרות שמו "מספרי אחד", לא הצליחו כלל להגיע למקום ה-1 במצעד האמריקאי. "Sweetheart", עם ג'רמין דופרי הגיע למיקום נמוך במצעדים, "When You Believe", עם הזמרת ויטני יוסטון שזכה בפרס אוסקר על היותו השיר הטוב ביותר מסרט (לקוח מפסקול הסרט "נסיך מצרים") הגיע רק למקום ה-15 במצעד האמריקאי, אך זכה להצלחה רבה באירופה, "I Still Believe", חידוש לשירה של ברנדה קיי סטארר, הזמרת שעבורה הקליטה קארי קולות רקע לפני הקריירה שלה, הגיע למקום הרביעי במצעד. שיר נוסף שהוקלט מחדש על ידי קארי הוא "?Do You Know Where You're Going To", גרסת כיסוי לשירה המצליח של דיאנה רוס שגם הופיע במיני-אלבום של קארי משנת 2000, Valentines. האלבום עצמו, נמכר בלמעלה מ-17 מיליון עותקים ברחבי העולם והגיע למקום ה-4 במצעד האלבומים האמריקאי. בישראל הגיע האלבום למעמד אלבום זהב על מכירות של 20,000 עותקים. מידע על האלבום Number 1's באתר MusicBrainz מידע על האלבום Number 1's באתר AllMusic האלבום Number 1's באתר Discogs האלבום Number 1's באתר ספוטיפיי Number 1's, ביקורת מאת יוסי חרסונסקי(הקישור אינו פעיל)
קווינטוס מאמיליוס ויטולוס

קווינטוס מאמיליוס ויטולוס (Quintus Mamilius Vitulus) היה מצביא ומדינאי רומי, שנטל חלק במלחמה הפונית הראשונה. ויטולוס נבחר לקונסולאט בשנת 262 לפנה"ס, השנה השלישית למלחמה הפונית הראשונה. יחד עם עמיתו למשרה, לוקיוס פוסטומיוס מגלוס, פיקד על חילות רומא בסיקיליה, ועסק עד סוף כהונתו בהמשך המצור על אגריגנטום (אקרגס). s.v. "Vitulus, Mamilius" (2) in: Smith, W. (editor), Dictionary of Greek and Roman Biography and Mythology, 1867. Digitized copy in: Perseus. Polybius, 1.17-20; Zonaras, 8.10.